钦定古今图书集成/明伦汇编/氏族典/第323卷 > 《廖用贤尚友录》 > 凌景夏
## 钦定古今图书集成/明伦汇编/氏族典/第323卷 > 《廖用贤尚友录》 > 凌景夏

按《万姓统谱》：“景夏字季文，馀杭人。绍兴二年对策，吕
颐浩称其词胜张九成。任绍兴府观察推官，擢秘书
省正字，迁著作佐郎。与馆职吴珵、张广、朱松、常明、范
如圭等六人共奏封事，言和议非便。秦桧憾之，知外
郡及闲居凡十馀年。桧死，除军器监，寻除起居舍人
兼署给事中。上言乞蠲免绍兴二十一年诏书，减放
临安府和买绢二千六百馀匹。”迁中书舍人、直龙图
阁、知抚州，徙襄阳，又徙鼎州。奏“乞放免程昌禹所增
蔡州官兵衣粮六万四千馀缗。”徙宣州，加集英殿修
撰、吏部侍郎。